**Decizia etapei de încadrare**

**Nr. din**

Ca urmare a solicitării de emitere a acordului de mediu, adresată de **MUNICIPIUL ORȘOVA, JUDEȚUL MEHEDINȚI**,înregistrată la Agenția pentru Protecția Mediului Mehedinți cu nr.14942 din 08.12.2023, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de analiză tehnică din data de 01.02.2024 că proiectul ***”*** ***MODERNIZARE STAȚIE DE EPURARE ORȘOVA ȘI***

***TRANSPORT APĂ UZATĂ DIN CARTIERUL CORAMNIC”*** propus a fi amplasat in intravilanul mun. Orsovajudețul Mehedinți,

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează

* în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct. 11. Lit c) statii pentru epurarea apelor uzate – statie noua Coramnic si pct.13 a “Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului” – pt statia epurare Orsova, iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului.
* proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, dar intra sub incidenta art. 281, dar este necesara solicitarea si obtinerea **Avizului Administratiei Parcului Natural Portile de Fier** cf pdv nr.614 / 12.12.2023 al Biroului CFM Arii Protejate ,
* proiectul propus intră sub incidenţa prevederilor art.48 şi 54 din Legea apelor nr. 107/1996, cu modificările şi completările ulterioare

1. **Caracteristicile proiectului**

**2.1 Dimensiunea și concepția întregului proiect**

Prin proiect se propune modernizarea Statiei de epurarea Orsova si construirea unei statii noi de epurarea pentru cartierul Coramnic din mun. Orsova.

Staţia de epurare Orşova este localizată pe strada Gratca, nr.46A, extras CF 54527 cu Suprafața teren =12009 mp în intravilanul localității Orșova

Stația de epurare Coramnic se va construi pe Terenul cu nr. cadastral 54717 cu Suprafața teren =3225mp în intravilanul localității Orșova

Statiile de epurare sunt proiectate pentru stabilitate, siguranta si flexibilitate, luandu-se in considerare urmatoarele:

Populatie echivalenta Statia de epurare Orsova: 10.000 LE.

Populatie echivalenta Statia de epurare Coramnic: 219 LE.

**SOLUTII TEHNICE ADOPTATE IN PROIECT:**

**2.1 SISTEM DE CANALIZARE 1-ORSOVA**

**Date de calcul si dimensionare**

Se vor executa lucrari de reabilitare doar a statiei de epurare existente. Statia va fi dimensionata la populatia actuala - 10.000 LE.

Schema de epurare aleasa, cu tehnologie clasica corespunde debitelor caracteristice de ape uzate si concentratiilor indicatorilor de poluare si urmareste retinerea materiilor în suspensie (MTS), a substantelor flotante, eliminarea substantelor organice biodegradabile (exprimate în CBO5 si CCO-Cr), nitrificarea si denitrificarea.

Emisarul in care se devarsă apa epurată este Dunarea.

Fluxul tehnologic propus pentru epurarea apelor uzate menajere se compune din urmatoarele obiecte:

**Linia apei:**

* Ob.1(nou) Gratar rar;
* Ob.2(existent) Statie de pompare intrare;
* Ob.3(nou) Instalatie compacta pretratare mecanica;
* Ob.4(nou) Camin colectare grasimi;
* Ob.5(existent) Decantor primar;
* Ob.6(existent) Bazin bio-P;
* Ob.7(existent) Bazin denitrificare;
* Ob.8(existent) Bazin nitrificare;
* Ob.9(nou) Suflante aerare;
* Ob.10(nou) Statie dozare clorura ferica;
* Ob.11(existent) Decantor secundar;
* Ob.12(nou) Debitmetru efluent;
* Ob.13(nou) Statie de pompare apa tehnologica;

**Linia namolului:**

* Ob.14(existent) Statie de pompare namol activat si namol in exces;
* Ob.15(existent) Bazin ingrosare gravitationala namol;
* Ob.16(existent) Bazin stabilizare aeroba namol;
* Ob.17(nou) Statie de pompare alimentare dezhidratare;
* Ob.18(nou) Instalatie preparare si dozare polimeri dezhidratar;
* Ob.19(nou) Instalatie dezhidratare namol;
* Ob.20(existent) Zona depozitare namol dezhidratat;

**Instalatii anexe:**

* Ob.21(existent) Cladire administrativa cu Laborator si dispecerat;
* Ob. 22(nou) Post transformare si generator de urgenta;

**Masurarea debitului** va fi asigurata atat la intrarea in statie, cat si la iesire pentru efluentul epurat. Semnalul debitului va fi indicat direct pe debitmetru si va fi transmis catre sistemul SCADA.

**Monitorizarea calitatii** va fi asigurata atat la intrare in statia de epurare (înainte de bazinele anaerobe) si efluentul epurat (în aval de zona de decantare secundara).

Pentru fiecare locatie se va asigura un set de echipamente de monitorizare on-line si un dispozitiv automat de prelevare probe.

**2.2 SISTEM DE CANALIZARE 2- STATIA DE EPURARE NOUA PENTRU CARTIERUL CORAMNIC**

In prezent Cartierul Coramnic din Municipiul Orsova are o canalizare menajera dar apele evacuate se deverseaza neepurate in raul Cerna.

**Retea canalizare**

Se va realiza deversarea apelor uzate din Coramnic in statia de epurare cu ajutorul unei statii de pompare ape uzare.

Punctul de plecare este caminul de vizitare existent avand cota radier 87,16. Din acest camin se pleaca cu conducta canalizare PVC , L=4m pina in statia de pompare ape uzate nou proiectate. Aceasta va avea carcteristicile Q=13mc/h si H=7Mca. Statia de pompare refuleaza apa uzat printr-o conducta de refulare PEHD DN90mm PN10 , L=364m, pana in statia de epurare. Primii 198m din refulare pana la subtraversarea drumului national se fac cu foraj orizontal dirijat. Urmeaza apoi subtraversarea drumului national cu foraj orizontal cu percutie in lungime de 12m. La subtraversare DN conducta de polietilena DN90 va fi protejata in teava de OL d.219mm.

**Statie epurare**

Locatia aleasa pentru statia de epurare este parcele de peste drumul national DN6, la capatul estic al actualului strand, care este nefunctional si in paragina.

**Evacuare in emisar**

Emisarul in care se devarsă apa epurată este Raul Cerna.

Evacuarea se va realiza printr-o conducta DN 200 in lungime de 70 m.

Coordonatele stereo ale gurii de varsare in emisar sunt :

X= 363692.372

Y= 294554.499

**Schema tehnologică propusă**

Fluxul tehnologic propus pentru epurarea apelor uzate menajere se compune din următoarele obiecte:

**A. Treaptă de epurare mecanică compusă din:**

* + - Gratar automat;
    - Desnisipator-separator de grasimi aerat;
    - Statie de pompare intrare;

**B. Treapta de epurare biologică compusă din:**

* + - Modul biologic tip SBR format din doua bazine;
    - Debitmetru electromagnetic apa epurata;
    - Gura de varsare;
    - Statie de suflante bazine SBR;
    - Instalatia de preparare si dozare precipitant;

**C. Treapta de tratare a nămolului compusă din:**

* + - Bazin de stocare si îngroşare namol in exces;

**D. Obiecte auxiliare:**

* + - Pavilion administrativ;
    - Statie Trafo;

**Alimentarea cu apă**

Alimentarea cu apa potabila se va asigura din reteaua din zona. Apa tehnologica folosita la terasamente va fi transportata din sursele de suprafata din apropiere indicate de catre beneficiar.

**Evacuarea apelor uzate**

Clădirile vor avea asigurată instalaţia de canalizare racordată la reţeaua existentă**.**

* 1. **Cumularea cu alte proiecte existente și/sau aprobate:** Proiectul contribuie la dezvoltarea zonei. Nu este legat de alte proiecte din zona.

**2.3 Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, piatra, lemn, apa și energia electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Pe durata *execuției lucrărilor*

- pământ și pietre din excavări 170504 (5 t); -in cazul *execuției santurilor, iar materialul rezultat va fi folosit la nivelarea suprafetei drumului*

-namol rezultat din procesul de epurare a apelor uzate ,existent pe amplasamentul statiei de epurare 20 03 06 .Va rezulta cand va fi terminata lucrarea si va fi pusa in functiune.

-namol rezultat din operatiile de curatare a retelei de canalizare si obiectelor statiei de epurare 20 03 06 . Va rezulta cand va fi terminata lucrarea si va fi pusa in functiune.

-deșeuri de lemn din cofraje 170201 (100 kg)

-deșeuri de benzi de delimitare și avertizare a amplasamentelor de lucru 170203 (10 kg);

-deșeuri de carton de la materiile prime și materialele utilizate 150101 (20 kg);

-deșeuri de plastic (folie, bandă, etc) de la materiile prime și materialele utilizate 150102 (50 kg);

-europaleți și alte ambalaje de lemn de la materiile prime și materialele utilizate 150103 (100 kg);

-deșeuri menajere 200301 (150 kg);

*Deşeurile menajere şi cele asimilabile* acestora vor fi colectate în europubele amplasate pe o platforma stabilita in planul de situatie propus pentru organizarea de santier. De aici vor fi transportate la depozitul de deseuri menajere de catre firma de salubritate contractata.

In urma evaluarii posibilitatilor de **valorificare/eliminare a namolurilor** generate la statiile de epurate operate de SECOM SA, s-a stabilit urmatoarea *Strategie de gestionare a namolurilor:*

-100℅ uscarea namolului la 90℅ SU si valorificare energetica si materiala prin coprocesare in cadrul Fabricii de ciment Heidelbergcement, localitatea Chiscadaga, judetul Hunedoara.

***Substanțele și preparatele chimice periculoase utilizate:*** nu este cazul. Alimentarea autovehiculelor se realizeaza la statiile de carburanti autorizate si cu cisterne autorizate pentru cele nedeplasabile pe trasee lungi

* 1. **Poluarea și alte efecte negative**

***Factor de mediu apă***

Pentru a evita schimbarea caracteristicilor fizico-chimice ale apelor care se scurg de pe suprafata afectata de lucrare nu se lucreaza in perioadele cu intemperii.

În perioada de construcţie organizarea de şantier va fi prevăzută cu grup sanitar racordat la reteaua de apa si canalizare existenta in zona

În perioada de funcţionare se interzice evacuarea apelor de orice natură, neepurate în apele de suprafaţă, subterane sau terenurile adiacente

Prin modernizarea statiei de epurare Orsova si construirea unei statii de epurare noi in Coramnic se urmareste

* Imbunatatirea calitatii efluentulului;
* Implementarea Directivei UE 91/271/CEE, transpusa in legislatia nationala de HG 352/2005, care amendeaza HG 188/2002, privind colectarea si epurarea apelor uzate orasenesti si evitarea evacuarii apelor uzate orasenesti netratate, in receptori naturali;
* Protejarea mediului, a calitatii apelor de suprafata si subterane;
* Imbunatatirea capacitatii statiei prin inlocuirea acesteia;
* Depozitarea in conditii de siguranta a namolurilor luand in considerarea prevederile Directivei nr.86/278/EEC;
* Scaderea consumului de energie;
* Tratamentul eficient al namolurilor rezultate in urma procesului de tratare/epurare, inaintea depozitarii acestora;
* Conditionarea materialelor retinute in urma procesului de epurare mecanica;
* Imbunatatirea sigurantei in exploatare prin inlocuirea instalatiilor mecanice si electrice cu durata de functionare depasita;
* Reducerea riscului unei poluari semnificative aparute in urma deversarii in emis a apelor uzate netratate;

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului, urmare a decopertării solului.

Ținând cont de anvergura investiției, condițiile de dispersie din zonă și de faptul că organizarea de șantier va fi împrejmuită provizoriu, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

Prin organizarea șantierului, sunt prevăzute faze specifice în graficul de lucru astfel încât procesul de construire să nu constituie o sursă semnificativă de zgomot și vibrații.

Întrucat statiile de epurare sunt la distante considerabile fata de asezarile umane se considera ca funcționarea acestora nu va produce zgomote și vibrații care să aibă un impact semnificativ asupra factorului uman.

***Factor de mediu sol/subsol***

Principalii poluanţi ai solului proveniţi din activităţile prestatate:

-poluanţi direcţi, reprezentaţi în special de pierderile de produse petroliere care apar ca urmare a funcţionării defectuoase a utilajelor vor fi evitate prin realizarea reviziilor tehnice periodice. Alimentarea cu carburanti se face la statiile publice de carburanti. La locul exploatarii vor exista materiale absorbante(nisip)-in locuri special amenajate, pentru a limita scurgerile accidentale de produse petroliere. Se va intretine drumul de acces prin stropire periodica.

Organizarea de santier va fi stabilita pe un teren din curtea Statiei de epurare, iar depozitarea provizorie a pământului se va face pe suprafeţe cât mai reduse langa platforma drumului.

Depozitarea deşeurilor:

- deşeurile menajere rezultate din activitatea zilnică trebuie colectate în europubele amplasate pe o platforma din beton situata pe amplasamentul santierului stabilit prin autorizatia de constructie

- colectarea periodică a pubelelor şi transportul acestora la depozitele de deseuri menajere autorizate, de catre societatea de salubrizare cu care beneficiarul lucrarii are contract

***Factor de mediu biodiversitate***

Proiectul este situat în zona de dezvoltare durabilă a Parcului Natural Porțiele de Fier și în ROSPA0026 Cursul Dunarii Bazias – Portile de Fier, ROSAC0206 Porțile de Fier respectiv ROSPA0080 Munții Almăjului – Locvei.

Urmare a locației, suprafața vizată de proiect este influențată de existența unei zone antropizate, iar proiectul nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte.

Pe perioada de implementare a proiectului, fiind lucrări limitate în timp nu se prognozează un impact negativ asupra calității biodiversității din zonă.

***Peisajul***

În timpul realizării lucrărilor, peisajul nu va fi afectat de prezența utilajelor și a echipelor de muncitori, intrucat organizarea de șantier va fi pe amplasamentul statiei de epurare

Nu se va înregistra impact negativ vizual final al obiectivului,

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivelor proiectului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul. Pentru poluari accidentale se vor asigura materiale absorbante (nisip)
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

Terenurile ocupate temporar pentru amplasarea santierului, platformelor etc. vor fi redate circuitului normal de folosinţă după încheierea lucrărilor de construcţie

**2.7 Riscurile pentru sănătatea umană**

Concluziile Studiului de Impact asupra Sanatatii pot fi sintetizate astfel:

1. Impactul asupra calității aerului: Analizele și simulările arată că indicii de hazard calculați pe baza concentrațiilor de substanțe periculoase se situează mult sub valoarea 1, ceea ce indică o toxicitate potențială scăzută asupra sănătății populației din vecinătate. Cu toate acestea, se recomandă monitorizarea atentă a emisiilor pentru a reduce expunerea la poluanți și a riscurilor asupra sănătății umane.

2. Impactul asupra calității apei: Evaluarea arată că proiectul are un impact moderat asupra calității apei în etapa de exploatare. Este important să se respecte normativele și măsurile de prevenire pentru a asigura o calitate corespunzătoare a apei și pentru a proteja sănătatea populației.

3. Impactul asupra solului: Impactul asupra calității solului în etapa de reabilitare si/sau construcție și exploatare este considerat scăzut. Cu toate acestea, se vor aplica măsuri adecvate de protecție și monitorizare pentru a preveni potențialele riscuri de poluare.

4. Aspecte estetice și impact vizual: Proiectul poate aduce unele schimbări în peisajul natural, în special în timpul construcției și amplasării infrastructurii. Prin planificare urbanistică atentă și crearea de spații verzi, se poate minimiza impactul vizual negativ.

5. Siguranța populației: Riscul de accidente în timpul construcției și operării poate fi redus prin aplicarea strictă a măsurilor de siguranță și educație a comunității locale în privința riscurilor potențiale.

6. Beneficiile proiectului: Proiectul aduce o serie de beneficii semnificative pentru comunitate, inclusiv îmbunătățirea calității vieții, protecția mediului și dezvoltarea economică.

7. Importanța monitorizării: Monitorizarea continuă a emisiilor și calității apei este esentiala pentru asigurarea unui impact pozitiv durabil și minimizarea riscurilor asupra sănătății și mediului.

1. **Amplasarea proiectului**

Proiectul „MODERNIZARE STAȚIE DE EPURARE ORȘOVA ȘI TRANSPORT APĂ UZATĂ DIN CARTIERUL CORAMNIC” este propus a fi amplasat în UAT Orșova, sector intravilan, conform Extras CF nr 54527 Orșova și Extras CF nr. 54717 Orșova (în baza Certificatului de Urbanism nr. 4 din 10.11.2023, emis de către Primăria Municipiului Orșova).

**3.1 Utilizarea actuală și aprobată a terenurilor:** cf CU nr. 4 din 10.11.2023 folosinta actuala a terenurilor este curti-constructii cu destinatia: TE- zona echipare tehnico-edilitara si amenajari tehnico edilitare

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zona de dezvoltare durabilă a Parcului Natural Portile de Fier potrivit zonării interne din Planul de Management al Parcului Natural si cf Avizului nr.3134 din 29.11.2023

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică-Amplasamentul proiectului se află în zona de dezvoltare durabila a Parcului Natural Portile de Fier
    7. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    8. Zonele cu o densitate mare a populației: ***nu este cazul****.*
    9. Peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potențial**

**4.1. Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de lucrarile propuse, în schimb va beneficia de avantajele îmbunătățirii infrastructurii și ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție, esteimate la 24 de luni;
* **Frecvența impactului*:*** impactul este mai mare prin zgomotul produs in timpul zilei si este reversibil
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte, lucrările fiind efectuate în intravilanul localității,*.*

Titularul a obtinut Avizul Favorabil al Administratiei Parcului Natural Portile de Fier nr.3134 din 29.11.2023, cu conditii:

* Obtinerea tuturor avizelor/aprobarilor legale
* Se interzice aruncarea /deversarea oricaror tipuri de mdeseuri in zonele limitrofe perimetrului lucrarilor, sau in albiile cursurilor de apa
* In cazul in care este afectata starea naturala a terenurilor limitrofe perimetrului acestea vor fi refacute, ,respective vor fi aduse la starea avuta anterior

Motivele care au stat la baza deciziei de emitere a avizului favorabil cu condiții restictive, sunt următoarele:

1. Investiția respectă prevederile legale ale art. 22 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, cu modificările şi completările ulterioare;
2. Investiția respect prevederile Planului de Management și Regulamentul Parcului Natural Portile de Fier aprobat prin HG nr.1048/2013
3. **Motivele pe baza cărora s-a stabilit neefectuarea evaluării impactului asupra corpurilor de apă:**

A fost obținut Avizul de gospodărire a apelor nr. ABAB – emis de Administrația Națională ”Apele Române” – ABA Banat pt.loc Svinita, jud Mehedinti

1. **Caracteristici proiect:**
2. **Alimentarea cu apă** pentru nevoi igienico-sanitare și în vederea potabilizării se va asigura din reteaua existenta

Pe perioada de execuție a lucrărilor se vor respecta prevederile Legii Apelor nr.107/1996 cu modificările și completările ulterioare, privind protecția resurselor de apă împotriva epuizării și degradării.

**Monitorizarea calitatii** va fi asigurata atat la intrare in statia de epurare (înainte de bazinele anaerobe) si efluentul epurat (în aval de zona de decantare secundara). Pentru fiecare locatie se va asigura un set de echipamente de monitorizare on-line si un dispozitiv automat de prelevare probe.

1. **Apele uzate menajere** vor ficolectate prin intermediul retelei de canalizare si descarcate in statia de epurare Orsova ce urmeaza a fi modernizata- cu descarcare efluent in fl. Dunarea si in statia de epurare Coramnic ce urmeaza a fi construita- cu descarcare in raul Cerna
2. **Apele pluviale** conventional curate provenite de pe clădiri, vor fi colectate prin intermediul jgheaburilor și burlanelor și evacuate liber pe terenul beneficiarului..
3. **Hidrometria de exploatare** – Masurarea debitului va fi asigurata atat la intrarea in statie, cat si la iesire pentru efluentul epurat. Semnalul debitului va fi indicat direct pe debitmetru si va fi transmis catre sistemul SCADA.
4. **Condiții de realizare a proiectului:** Respectarea conditiilor impuse prin Avizul de gospodarire a Apelor eliberat de ABA Banat

* Elaboratorul documentatiei tehnice de fundamentare si titularul proiectului isi asuma responsabilitatea corectitudinii datelor si informatiilor cuprinse in documentatia tehnica de fundamentare aferenta, care a stat la baza eliberarii avizului de gospodarire a apelor
* Lucrările se vor realiza în limita proprietății.
* Lucrarile din albia cursului de apa se vor realiza cu respectarea prevederilor Ord.MMDD nr.1163/2007 privind :”Aprobarea unor masuri pt imbunatatirea solutiilor tehnice de proiectare si realizare a lucrarilor hidrotehnice de amenajare si reamenajare a cursurilor de apa pt atingerea obiectivelor de mediu din domeniul apelor.
* Beneficiarul va solicita si va obtine toate avizele, autorizatiile, acordurilor precum si punctele de vedere necesare realizarii investitiei
* Se vor respecta cele înscrise în avizele anexate și documentația tehnică, nu se vor accepta modificări. In cazul in care apar modificari fara a anunta cu privire la acestea autoritatea competenta in domeniul apelor ANAR ABA Banat va actiona in consecinta , cf Legii Apelor nr. 107/1996cu modificarile si completarile ulterioare
* Poluarea în orice mod a apelor de suprafață sau subterane se sancționează prin aplicarea prevederilor Legii Apelor nr.107/1996, cu modificările și completările ulterioare.
* Se interzice ”evacuarea de ape uzate epurate și sau/neepurate în apele subterane sau pe terenuri, cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în H.G. nr.188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare, pentru irigații, în baza unui studiu și cu condiția monitorizării acestor ape” (Articolul 16(1) din Legea Apelor).
* În cazul producerii unor daune riveranilor, din cauza unei executii/exploatări necorespunzătoare care poate influența defavorabil curgerea apelor, poluarea apelor, beneficiarul va suporta integral cheltuielile generate de remedierea acestora.
* Beneficiarul avizului de gospodărire a apelor are obligația să anunțe emitentul, în scris, data de începere a execuției lucrărilor, cu 10 zile înainte de aceasta.
* Inainte de punerea in functiune a intregului obiectiv cf documentatiei tehnice prezentate spre avizare, se va solicita in scris prezenta delegatului de la AN Apele Romane – Administratia Bazinala de Apa Banat, in verificarea verificarii pe teren a modului de executare a lucrarilor , iar daca alimentarea cu apa si canalizarea nu vor fi posibile in system centralizat aveti obligatia de a asolicxta si obtine act de reglementare din pdv al gospodaririi apelor, pe baza unei doc.tehnice intocmite de unitati publice sau private certificate de autoritatea publica centrala din domeniul apelor.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din comuna Dubova respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul de gospodărire a apelor si din avizul de amplasament;***
* ***Se vor respecta măsurile și condițiile impuse în avizul Administrației Parcului Natural Portile de Fier;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A.,**  **Întocmit,**

Claudia LOHON Marilena FAIER

**Șef Birou C.F.M**

Magda DUMBRĂVEANU